The Enterprise Incident

"The Enterprise Incident"	("La Afero Enterprise") estas la dua epizodo de la tria sezono de Star Trek. Verkita de D. C. Fontana kaj reĝisorita fare de John Meredyth Lucas, ĝi estis unue elsendita la 27-an de septembro 1968.

D. C. Fontana bazis ĉi tiun rakonton tre libere sur la incidenton de "US Pueblo (AGER-2)", en kiu ŝipo de Usona mararmeo kaj ĝia ŝipanaro estis kaptitaj kaj tenis akuzojn pri spionado dum preskaŭ unu jaro post kiam ili supoze vagis en  Nord-Koreiaj akvoj.

Intrigo

Kapitano James T. Kirk metas la USS Enterprise, ŝajne sen rajtigo, en Romulanan spacon. Romulanaj batalŝipoj interrompas la "Enterprise" kaj Kirk estas ordonita kapitulaci. Kirk, kune kun Spock estas tiam invititaj en la Romulanan kosmoŝipon.

En la Romulana kosmoŝipo, Kirk kaj Spock estas ricevitaj de la komandanto (Joanne Linville) (kies nomo ne estas konata dum la epizodo). Ŝi postulas eksplikon pri neregula eniro en Romulanan spacon. Kirk asertas, ke misfunkciado de instrumentoj kaŭzis tion, sed Spock malkaŝas, ke la Kapitano ordonis eniri en Romulanan spacon kaj asertas, ke li estas freneza. Romulanaj gardistoj gvidas Kirkon al malliberejo.

Sola kun Spock en sia kazerno, la estro demandas al Spock pri lia kariero. Ŝi argumentas, ke teraj homoj eble montris sian malkonfirdon pri liaj talentoj kaj kapabloj, ke ili ne donis al li komandon de stelŝipo, sed la Romulanoj, se li estus preta, ne faros tiun eraron.

En la malliberejo, Kirk vundas sin per ĵetado kontraŭ la fortokampa pordo. Ĉefkuracisto Dr. McCoy estas alvokita por ĉeesti lin. La romulana komandanto petas al McCoy konfirmi la karakterizadon de Spock pri la kapitano kiel mense nekompetenta kaj McCoy tiel faras, tiel la komandantino sugestas ke Spock prenu komandon de la Enterprise. Kirk, vokante al Spock, perfidulo, atakas lin, kaj Spock defendas sin uzante, kion li nomas "Vulcana morta pinĉo". Kirk falas planken, kaj McCoy deklaras lin morta.

Ree en la Enterprise, Kirk vekiĝas. Klariĝas ke lia ŝajna frenezo, la ne rajtigita eniro en Romulanan spacon, kaj la perfido de Spock ĉiuj estis parto de sekreta Federacia plano por ŝteli la Romulanan kaŝaparaton. Kirk ordonas al McCoy fari plastan kirurgion por doni al li Romulanajn trajtojn kaj poste li transportiĝas reen al la Romulana kosmoŝipo, kiel unu el ĝiaj oficiroj.

Dume, Spock kaj la komandanto manĝas en ŝia kazerno, kaj ilia konversacio kreskas intime. Kiam la komandanto iras ŝanĝi sian veston, Spock sciigas al Kirk, tra komunikilo, kie troviĝas la aparato. Lia signalo estas malkovrita kaj spurita, kaj Spock kapitulacas al la romulanaj oficiroj, sed estas tro malfrue por eviti ke Kirk forkuras kun la kaŝaparaton kaj revenas kun ĝi al la Enterprise.

Ĉefa Inĝeniero Montgomery Scott provas adapti la Romulanan kaŝaparaton al la "Enterprise" dum Piloto Pavel Chekov sukcesas distingi la vivajn signojn de Spock de tiuj de la Romulanoj. Ambaŭ Spock kaj la Romulana komandantino estas teletransportitaj al la "Enterprise", kie Kirk donas la ordonon reveni al la spaco de la Unuiĝinta Federacio de Planedoj. La persekutantaj Romulanoj pretas pafi sur ili, kiam Scott sukcese aktivigas la kaŝaparaton kaj la "Enterprise" malaperas antaŭ iliaj okuloj.

Kategorio:Epizodoj de Star Trek
Kategorio:Verkoj de 1968